02/08/2016 | Administración LocalMunicipal
Boqueixón
Aprobación do Proxecto de Compensación SAUI-2 modificado

O Concello de Boqueixón, na Xunta de Goberno que tivo lugar o 21 de xullo do 2016 adoptou o seguinte acordo: Primeiro.- A Xunta de Goberno na sesión que tivo lugar o 03/09/2008, acordou: 1. Declarar a renuncia ao exercicio de reclamación administrativa de don Ivan Pablo Villorbina Rostom.2. Estimar parcialmente a alegación presentada por don Rui Jorge Augusta Aldao.3. Rexeitar o resto das alegacións presentadas con base nas consideracións legais e técnicas expostas.4. Aprobar definitivamente o proxecto de compensación SAUI-2 de Boqueixón, coas anteditas modificacións respecto do documento aprobado pola Asemblea Xeral extraordinaria da Xunta de Compensación con data 26/08/2008.5. Aceptar a adxudicación das parcelas do resultado para a súa incorporación ao Patrimonio Municipal do Solo.6. Autorizar, no seu caso, a ocupación pola Xunta de Compensación das parcelas non incorporadas.7. Requirir da Xunta de Compensación a presentación, por duplicado, do documento completo e visado que integre todas as modificacións que se deriven do presente acordo. Segundo.- Contra dito acordo, don Freddy Armando Weisser Goday e outros interpón recurso contencioso administrativo e posterior recurso de apelación contra a sentenza do 27/01/2012 ditada polo xulgado do contencioso administrativo Nº 1 de Santiago de Compostela no P. O. 588/2008. A sentencia do T. S. X. G (recurso de apelación) de data 10/03/2016, FALLA o seguinte: “Estimamos parcialmente el recurso de apelación interpuesto por don Freddy Armando Weisser Goday y otros contra la sentencia dictada el 27/01/2012 por el Juzgado Contencioso Administrativo Nº 1 de Santiago de Compostela en el procedimiento ordinario Nº 588/2008, que en parte revocamos; y estimando también parcialmente el recurso contencioso administrativo interpuesto por los citados contra los acuerdos del ayuntamiento de Boqueixón de 03/09/2008 y el 22 de abril de 2009, anulamos el primero, por no ser conforme a derecho, en cuanto de la aprobación definitiva al proyecto de Compensación del Polígono único del sector SAUI-2, desestimándolo en todo lo demás.” Terceiro.- Con ata 25 de maio 2016, rexistro de entrada Nº 974, recíbese no concello, o informe do arquitecto do SAUI-2, onde se fan as indicacións pertinentes para modificar o proxecto de compensación nos termos significados na sentencia. O citado informe foi remitido ao técnico municipal con esta mesma data rexistro saída Nº 441, e con data 14 xuño entrada Nº 1197 recíbese informe (sen data) asinado polo técnico D. Fermin Manuel Girol Chiappe, no cal entra outros, dí que se debería solicitar unha aclaración da sentenza. Previa comunicación telefónica ao técnico de que a esa data non se pode solicitar aclaración, con data 30 de xuño 2016, entrada Nº 1534, o técnico don Fermin Manuel Girol Chiappe emite novo informe con data 29 de xuño 2016. Cuarto.- Con data 14 de xullo 2016, entrada Nº 1491, recíbese escrito do presidente da Xunta de Compensación e informe técnico do técnico D. Constantin George Angel Raimundo Oiartzabal Boero, no cal se indican as modificacións que se deben efectuar así como que as ditas correccións non constitúen modificación sustancial do proxecto de compensación. Previamente a Asemblea Xeral Extraordinaria da Xunta de Compensación na sesión celebrada o 13 de xullo de 2016 aprobou a modificación do proxecto de compensación do SAUI-2 co fin de levar a puro e debido efecto as declaracións contidas no fallo da sentencia 168/2016 de data 10/03/2016 do T. S. X. G. Art.103.2 da lei 29/1998 reguladora da xurisdición contencioso administrativa, establece que as partes están obrigadas a cumprir as sentencias na forma e termos que nestas se consignen e no apartado 4 do mesmo artigo establece que serán nulas de pleno dereito os actos e disposicións contrarios aos pronunciantes das sentencias, que se dicten coa finalidade de eludir o seu cumprimento. Art.209.3 da lei 1/2000 de 7 de xaneiro, de Enxuizamento Civil establece que “nos fundamentos de dereitos expresaranse, en parágrafos separados e numerados, os puntos de feito e de dereito fixados polas partes e os que ofrezan as cuestións controvertidas, dando as razóns e fundamentos legais do fallo que haxa que ditarse, con expresión concreta das normas xurídicas aplicables ao caso.” E no apartado 4, deste mesmo artigo establece que o “fallo conterá os pronunciamentos correspondentes ás pretensións das partes, inda que a estimación ou desestimación de todas ou algunhas de ditas pretensións puidera deducirse dos fundamentos xurídicos. O artigo 218.1 da mesma lei establece que as sentencias deben ser claras, precisas e congruentes coas demandas e demais pretensións das partes. No apartado 3) deste mesmo artigo establece que cando os puntos obxecto do litixio sexan varios, o tribunal fará coa debida separación o pronunciamento correspondente a cada un. O fallo da sentencia do TSXG, estima parcialmente o recurso contencioso administrativo interposto: a) Contra os acordos do 03/09/2008 (citado no antecedente primeiro) e b) do 22 abril 2009 deducíndose, en consecuencia que: 1. Estímao contra o acordo do 03/09/2008 e nas condicións que mais adiante se expresan.2. Desestimao contra o acordo do 22 de abril 2009. En canto á estimación do recurso contra o acordo do 03/09/2008, establece que o anula, por non ser conforme a dereito, en canto da aprobación definitiva ao proxecto de compensación, desestimandoo en todo o demais. Tal como se pode comprobar no antecedente primeiro, a aprobación definitiva do proxecto de compensación, é o punto 4º de dito acordo. Todos os demais puntos, isto é. o 1º, 2º, 3º, 5º, 6º e 7º, non son anulados. E precisamente é aquí onde se presenta o conflito, porque no punto 3º rexeitanse todas as alegacións (incluidas as presentadas polo sr. Raviña e polo técnico redactor do plan de sectorización don Santos Eduardo Ion Daniel Logilde Guillamon). En consecuencia débese acudir aos fundamentos xurídicos para a interpretación do fallo. O FUNDAMENTO DE DEREITO, SÉTIMO, parece constituír o propio fundamento da sentencia, polo que a el se acude tanto o Técnico redactor do proxecto de compensación (don Alfredo Varela) como o técnico municipal (don Eugen Ioan Modol Mulhall), para a redacción/modificación do proxecto de compensación en cumprimento da sentenza. Este fundamento de dereito SÉTIMO, basease fundamentalmente en 3 puntos: -Que a Xunta de Compensación dispoña da totalidade das parcelas incluídas no polígono, pois según o documento número 3 algúns propietarios non foron chamados para incorporarse á Xunta de Compensación. -Que os planos do proxecto non coinciden cos do planeamento xeral ou PLAN DE SECTORIZACIÓN. -Que a representación das parcelas difire da que aparece nos planos de concentración parcelaria. Precisamente este último apartado ( diferenzas cos planos catastrais e de concentración parcelaria) según se indica no fundamento xurídico séptimo é suficiente por si sola para anular a aprobación do proxecto de compensación, porque esas diferenzas supoñen unha alteración da realidade das parcelas. Para a corrección destes puntos e consecuentemente executar o fallo da sentenza, o técnico redactor do proxecto de compensación, don Constantin George Angel Raimundo Oiartzabal Boero, presenta o correspondente informe de modificación previo informe do técnico municipal, tal como se indica nos antecedentes terceiro e cuarto. A Asamblea Xeral da Xunta de Compensación do SAUI 2 de Boqueixón, que tivo lugar o 13 de xullo do 2016, acordou aprobar a modificación do proxecto de compensación do SAUI 2, co fin de levar a puro e debido efecto as declaracións contidas no fallo da sentenza 168/2016, de data 10 de marzo do 2016 do Tribunal Superior de Xustiza de Galicia, sá do contencioso – administrativo, sección segunda. En canto á dispoñibilidade das parcelas pola Xunta de Compensación e a non incorporación dos respectivos propietarios, en relación co documento número 3, ter en conta que o acordo de aprobación do proxecto de compensación foi notificado (ademais de vía publicación no BOP) con data 11 de setembro do 2008, rexistro municipal da saída número 1421, entre outros varios a: - Xunta de Compensación SAUI 2 - Sociedade Cooperativa Galega* - D. Borja Ignacio Buczek Tonijuan - Dona Andreia Filipa Altide Lopez Manzanares - D. Luis Paulino Pellerin Deakin *Ter en conta que, na Sociedade Cooperativa Galega están como socios aportantes, ademais de don Ismail Diop Esteban, don Freddy Armando Weisser Goday e don Sergio Damian Hotea Machetti e do na Birama Dora Elena Kolev Baset. En canto á parcela na cal se ubica a EDAR, indicar que no plan de sectorización, presentado no seu momento pola asociación de afectados do SAUI 2, presidida daquela polo Sr. Raviña Rubio, e elaborado dito plan de sectorización polos técnicos don Augusto Fernando Genadiev Bidondo, don Julio Sebastian Chale Moholea e don Blas Maria Ciornei Canale, inclúe no seu apartado 3.8 ( RÉGIMEN DE LA PROPIEDAD DEL SUELO) ademais da relación de propietarios, entre os sistemas xerais, dúas parcelas: 1. Coa numeración de catastro 510A, propiedade daquela, de don Marcos Fernando Karmel Ducet Zucar.2. Coa numeración de catastro 796, propiedade do concello. Ambas parcelas están unidas por un camiño público que se reflicte no inventario municipal de bens no código 1-03-00274, cunha lonxitude de 300 metros, anchura 2,5 m. En canto á representación das parcelas que difire da que aparece nos planos de concentración parcelaria, tal como se establece no informe do técnico redactor do proxecto de compensación, procédese coa rectificación dos mesmos mediante o reemplazo do plano número 2 orixinal do proxecto de compensación polo plan rectificado. Por último, indicar que, tal como se sinala no mesmo informe técnico, estas correccións non constitúen modificacións substanciais do proxecto de compensación SAUI 2 Boqueixón, polo que débese ter en conta o disposto no artigo 109.3 do regulamento de xestión urbanística en canto establece que “si como consecuencia das alegacións presentadas e do informe dos servizos, se acordase rectificar o proxecto de reparcelación, en termos que afecten substancialmente ao seu contido xeral ou a maior parte dos afectados, será necesario repetir o trámite de audiencia a todos os interesados no expediente, durante o prazo dun mes”. Non sendo polo tanto, neste caso aplicable o citado artigo porque as ditas modificacións non son substanciais e non é necesario un novo trámite de información pública, aínda que se trate dunha modificación do proxecto de compensación, o cal tan só constitúe un sistema de actuación para o desenvolvemento do polígono, non un planeamento en si mesmo. Polo mesmo, non será aplicable o artigo 83.5 da recente lei do solo de Galicia que establece “a revisión do planeamento e as modificacións de calquera dos seus elementos suxeitaranse ás mesmas disposicións enunciadas para a súa tramitación e aprobación”. En consecuencia, e de tratarse de modificacións non substanciais, non será necesario unha vez aprobado polo concello sometelo a información pública mediante publicación no BOP, nun dos xornais de maior difusión da provincia e notificación individualizada aos interesados, sendo suficiente coa aprobación das modificacións tal como previamente foi aprobado pola asemblea xeral da Xunta de Compensación, inda que sí se decida publicar este acordo no boletín oficial da provincia e mesmo na páxina web municipal para xeral coñecemento. Á vista de todo o cal, e tendo en conta os antecedentes e consideracións xurídicos así como os demais informes, a Xunta de Goberno acorda: 1. Aprobar definitivamente o proxecto de compensación SAUI 2, coas modificacións indicadas no informe de data 1 de xullo do 2016, asinado polo técnico redactor do proxecto de compensación don Constantin George Angel Raimundo Oiartzabal Boero, e aprobado inicialmente pola asemblea xeral extraordinaria da Xunta de Compensación que tivo lugar o 13 de xullo do 2016, téndose deste xeito por executado o FALLO da sentenza 168/2016, de data 10 de marzo de 2016, do TSXG sala do Contencioso Administrativo, sección segunda.2. Requirir á Xunta de Compensación a presentación do proxecto do documento completo e visado que integre todas as modificacións que se derivan do presente acordo.3. Publicar este acordo no BOP e na páxina web do concello. Boqueixón, 28 de xullo do 2016 O alcalde Ovidio Rodeiro Tato